Isuzu mu-X opgeknapDie Isuzu mu-X. (Foto: Verskaf) Die Isuzu mu-X, ŉ mededinger vir Toyota se Fortuner, Ford se Everest en Mitsubishi se Pajero Sport, kan nou sy voetspoor in die mark effe dieper trap. Wat veiligheid betref is daar nou ŉ BOS (Brake Override System) wat remafstand tydens ŉ noodstop verkort. ŉ Nuwe sierrooster het LED-dagligte met bi-LED-projektorligte. Dié ligte beskik oor “auto levelling” sodat die ligte self laer stel indien daar vrag agter gedra word. Nuwe 18”-wiele lyk lekker sportief saam met die swart inklimtrappies. Agter word die kleure effe afgewissel met ŉ bak-kleur bó en swart onder. Silwer dakrakke rond die pakket mooi af. Foto: Verskaf Die binneruim kry swart aksente en ŉ nuwe 8”-raakskerminligtingstelsel met CarPlay en Android Auto. Daar is ŉ 9”-stelsel beskikbaar wat navigasie bied. Die opknappings maak die mu-X nóg aantrekliker aan die buitekant. Maroela Media sal dié voertuig waarskynlik binnekort onder hande hê en sal dan verslag kan gee oor die opknappings. Die reeks lyk nou só: Die reeks word gedek deur ŉ 5 jaar/120 000 km waarborg en 5 jaar/90 000 km diensplan. Ons het onlangs die Isuzu mu-X teen die Mitsubishi Pajero Sport vergelyk. Lees meer hier.